RIJEKA Od danas su u prodaji ulaznice za nedjeljni jadranski derbi. Do subote ulaznice će se prodavati na zapadnim blagajnama stadiona na Kantridi (od 10 do 18 sati) po sljedećim cijenama: tribina A 150, tribine B i C 70, tribina D 20 i tribina F 50 kuna.

Jučer tijekom jutarnjeg treninga »bijelih« predstavnici policije, zaštitarskih tvrtki, klupskih redara i, naravno, kluba obišli su istočnu tribinu stadiona na Kantridi. Razloge nije potrebno dodatno pojašnjavati. U nedjelju od 15 sati igra se jadranski derbi, utakmica najvišeg rizika od incidenata kakve su prošle jeseni »zakuhali« navijači »Hajduka«.